**ΠΡΟΚΗΡΥΞΗ**

**Εκπαιδευτικό Πρόγραμμα Ερευνητών**

**Ευρωπαϊκή Αγροτική Διακυβέρνηση**

**(Κωδ. ΕΠ 104/2014)**

To Ευρωπαϊκό Κέντρο Αριστείας Jean Monnet του Πανεπιστημίου Αθηνών διοργανώνει **Εκπαιδευτικό Πρόγραμμα Ερευνητών με θέμα «Ευρωπαϊκή Αγροτική Διακυβέρνηση (Κωδ. ΕΣ 104/2014)»** και προκηρύσσει διαγωνισμό για 30 υποτροφίες δωρεάν συμμετοχής στο πρόγραμμα.

Το πρόγραμμα απευθύνεται σε εργαζόμενους και πτυχιούχους (ή φοιτητές) που θέλουν να επεκτείνουν τις γνώσεις και τις επαγγελματικές τους ικανότητες στα παρακάτω πεδία και στον τομέα της χάραξης μια σύγχρονης αγροτικής πολιτικής, αλλά και σε (νέους) Επιχειρηματίες που θέλουν να δραστηριοποιηθούν σε όλο το φάσμα της Αγρο-Διατροφικής αλυσίδας.

Η επιλογή των συμμετεχόντων γίνεται μετά από αξιολόγηση των φακέλων τους, δηλαδή των πανεπιστημιακών τους προσόντων, της συνάφειας των σπουδών τους και τυχόν εμπειρίας τους στο αντικείμενο του εκπαιδευτικού προγράμματος. Οι συμμετέχοντες που ολοκληρώνουν με επιτυχία το πρόγραμμα λαμβάνουν **Πιστοποιητικό** (Certificate) επιτυχούς συμμετοχής.

Το πρόγραμμα πραγματοποιείται στο πλαίσιο του Ευρωπαϊκού Έργου **«Ευρωπαϊκή Διακυβέρνηση σε τομείς-κλειδιά για την ανάκαμψη της Ελλάδας: αγροτική παραγωγή, τουρισμός, θαλάσσια πολιτική»**, το οποίο συγχρηματοδοτείται από την Ευρωπαϊκή Επιτροπή και το Πανεπιστήμιο Αθηνών. Επιστημονικός Υπεύθυνος του Έργου είναι ο **Καθηγητής Γιάννης Βαληνάκης,** ενώ την εποπτεία του συγκεκριμένου σεμιναριακού κύκλου έχει ο **Καθηγητής Ναπολέων Μαραβέγιας**.

**Απαιτήσεις προγράμματος:**

Οι συμμετέχοντες θα κληθούν να ανταποκριθούν στις παρακάτω απαιτήσεις:

* να παρακολουθήσουν συστηματικά τις ενότητες του σεμιναρίου
* να συμμετέχουν ενεργά υπό την επίβλεψη των συντονιστών και συμβούλων του Προγράμματος
* να εκπονήσουν μια ερευνητική εργασία με βάση τις υποδείξεις και την υποστήριξη των διδασκόντων. Όσες εξ αυτών κριθούν κατάλληλες, θα δημοσιευθούν στο πλαίσιο του ερευνητικού έργου του Κέντρου.

**Προθεσμία υποβολής υποψηφιοτήτων:**

Για την υποβολή υποψηφιοτήτων είναι απαραίτητη η συμπλήρωση της **Αίτησης Συμμετοχής** (βλ. παρακάτω) **και** η ηλεκτρονική αποστολή της συνοδευόμενης από **Βιογραφικό Σημείωμα** στη διεύθυνση [jmcenter-athens@pspa.uoa.gr](mailto:jmcenter-athens@pspa.uoa.gr) μέχρι την **Δευτέρα 6 Οκτωβρίου 2014**.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | | **Στοιχεία Διεξαγωγής:** | | **Περίοδος:** 15/10/2014 – 19/11/2014 | | **Ώρες διεξαγωγής:** Κάθε Τετάρτη 16:00 – 19:00 | | **Τόπος διεξαγωγής:** Ευρωπαϊκό Κέντρο Αριστείας Jean Monnet (Κλεομένους 22 Α/ Είσοδος και από Δεινοκράτους 27 – Λυκαβηττός, 5ος όροφος) | | **Επικοινωνία:** 210.72.20.508 – jmcenter-athens@pspa.uoa.gr | | **Υπεύθυνη Επικοινωνίας:** κα Ελίζα Κωνσταντινίδη |   **Θεματικές Ενότητες:**   |  |  |  | | --- | --- | --- | | **Ενότητες** | **Ημερομηνία** | **Τίτλος** | | 1 | Τετάρτη 15/10/2014 | *Εισαγωγή στην Ευρωπαϊκή Αγροτική Διακυβέρνηση*  ***Διδάσκoντες: Καθ. Ν. Μαραβέγιας, Πανεπιστήμιο Αθηνών/Δρ. Γ. Δούκας*** | | 2 | Τετάρτη 22/10/2014 | *To πλαίσιο της νέας Κοινής Αγροτικής Πολιτικής (ΚΑΠ)*  ***Διδάσκων: Καθ. Δ. Ψαλτόπουλος, Πανεπιστήμιο Πατρών*** | | 3 | Τετάρτη 29/10/2014 | Μέτρα Ελληνικής «αγροτικής διακυβέρνησης» για την αξιοποίηση της αναμορφωμένης ΚΑΠ  ***Διδάσκων:*** ***Καθ. Κ. Τσιμπούκας, Γεωπονικό Πανεπιστήμιο Αθηνών*** | | 4 | Τετάρτη 5/11/2014 | ***Αδυναμίες του αγροτικού τομέα και*** *ενίσχυση εξαγωγών αγροτικών προϊόντων*  ***Διδάσκων: Καθ.*** ***Κ. Ακουμιανάκης, Γεωπονικό Πανεπιστήμιο Αθηνών*** | | 5 | Τετάρτη 12/11/2014 | *Επιχειρηματικές ευκαιρίες για αγροτικά προϊόντα ποιότητας/ δυνατότητες χρηματοδότησης*  ***Διδάσκων:*** ***Καθ.*** ***Μ. Πολυσίου, Γεωπονικό Πανεπιστήμιο Αθηνών*** | | 6 | Τετάρτη 19/11/2014 | *Ενσωμάτωση βέλτιστων πρακτικών άλλων Κ-Μ, στην ελληνική πραγματικότητα*  ***Διδάσκων: Καθ.*** ***Γ. Ζέρβας, Γεωπονικό Πανεπιστήμιο Αθηνών*** | |

**ΑΙΤΗΣΗ ΥΠΟΤΡΟΦΙΑΣ**

|  |
| --- |
| Προσωπικές πληροφορίες |
| Επώνυμο και Όνομα |  | |
| Ημερομηνία γέννησης |  | |
| Διεύθυνση |  | |
| Τηλέφωνο |  | |
| email |  | |
| **Εκπαίδευση και κατάρτιση** | |
| Τίτλος σπουδών:  Άλλος τίτλος: | | | | |
| **Επαγγελματική δραστηριότητα**  **ή εμπειρία** |  | | |
| **Ξένες γλώσσες**  *Αναφέρατε επίπεδο γνώσης και πιστοποιητικά* |  | | |
| **Γνώση Η/Υ**  *Αναφέρατε*  *προγράμματα και επίπεδο γνώσης* |  | | |
| **Πρόσθετες**  **πληροφορίες** |  | | |

**Σε περίπτωση που δεν λάβω υποτροφία:**

Α) Αδυνατώ να συμμετέχω

Β) Θα καταβάλω εξ ιδίων τα δίδακτρα 250 ευρώ